Temeljem članka 28. Zakona o komunalnom gospodarstvu („Narodne novine“ broj: 36/95, 109/95 – Uredba, 70/97, 128/99, 57/00, 129/00, 59/01, 26/03. – pročišćeni tekst, 82/04, 110/04 – Uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 31. Statuta Općine Vidovec („Službeni vjesnik Varaždinske županije“ broj: 09/13 i 36/13) Općinsko vijeće Općine Vidovec na 5. sjednici održanoj dana 14. prosinca 2017. godine, donosi

**2 . I Z M J E N E I D O P U N E P R O G R A M A**

**održavanja komunalne infrastrukture**

**na području Općine Vidovec za 2017. godinu**

Program održavanja komunalne infrastrukture na području Općine Vidovec za

2017. godinu („Službeni vjesnik Varaždinske županije“ broj 61/16 i 18/17) mijenja se i glasi:

1. **OPĆE ODREDBE**

**Članak 1.**

Ovim Programom utvrđuju se komunalne djelatnosti održavanja komunalne infrastrukture te opis i opseg poslova održavanja komunalne infrastrukture s procjenom pojedinih troškova po djelatnostima, a koje se sukladno članku 22. Zakona o komunalnom gospodarstvu financiraju iz sredstava komunalne naknade i sredstvima Proračuna Općine Vidovec.

1. **KOMUNALNE DJELATNOSTI ODRŽAVANJA KOMUNALNE INFRASTRUKTURE**

**Članak 2.**

U smislu ovog programa pojam Održavanje komunalne infrastrukture obuhvaća obavljanje slijedećih komunalnih djelatnosti:

- održavanje nerazvrstanih cesta

- javna rasvjeta

- održavanje groblja

- održavanje javnih površina i poljskih puteva

- održavanje objekata kulturne i vjerske važnosti

**III . OPIS I OPSEG POSLOVA ODRŽAVANJA KOMUNALNE INFRASTRUKTURE**

**Članak 3.**

1. **Održavanje nerazvrstanih cesta – Aktivnost 1003A100006 i 1003A100003**

Pod održavanjem nerazvrstanih cesta u 2017. godini podrazumijeva se:

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Čišćenje snijega i leda u zimskim uvjetima na svim nerazvrstanim cestama i ulicama na području Općine Vidovec | **68.500,00** kn |
| Održavanje nerazvrstanih cesta – radovi  (uključuje radove na održavanju asfaltnog plašta ulica, održavanje prometnih oznaka, čišćenje odvodnih jaraka i revizionih okana, sanacija zacIjevljenih kanala oborinskih voda | **88.900,00 kn** |
| Održavanje divljih odlagališta otpada (divlji deponiji) | **0,00 kn** |
| **UKUPNO:** | **157.400,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

* *653 Komunalna naknada - Ostali prihodi za posebne namjene (043) 118.500,00 kn*
* *633 Pomoći iz proračuna – Opći prihodi i primici (011) 38.900,00 kn*

1. **Javna rasvjeta – Aktivnost 1003A100001**

Pod održavanjem javne rasvjete podrazumijeva se plaćanje električne energije za javnu rasvjetu, održavanje uređaja i objekata javne rasvjete, zamjenu dotrajalih rasvjetnih tijela te energetski učinkovitu javnu rasvjetu- zamjenu rasvjetnih tijela LED rasvjetom.

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Zamjena dotrajalih svjetiljki koja podrazumijeva dobavu i postavu svjetiljki, te ostale radove | **30.000,00 kn** |
| Plaćanje troškova isporučene električne energije za javnu rasvjetu | **228.000,00 kn** |
| Energetski učinkovita javna rasvjeta-zamjena rasvjetnih tijela | **465.900,00 kn** |
| **UKUPNO:** | **723.900,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

* *653 Komunalna naknada - Ostali prihodi za posebne namjene (043) 258.000,00 kn*
* *633 Pomoći iz proračuna – Opći prihodi i primici (011) 465.900,00 kn*

1. **Održavanje groblja – Aktivnost 1007A100001**

Pod održavanjem groblja podrazumijeva se suradnja sa Gradom Ivancem na realizaciji projekta uređenja groblja i uređenja (asfaltiranja) parkirališta na groblju u Radovanu.

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Uređenje mjesnog groblja u Radovanu | 30.840,00 kn |
| **UKUPNO:** | **30.840,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

*642 Spomenička renta (042) 300,00 kn*

* *611 Porez i prirez na dohodak- Opći prihodi i primici (011) 30.540,00 kn*

**4. Održavanje javnih površina i poljskih puteva – Aktivnost 1003A100011, 1006A100001, 1003A100006**

Održavanje javnih površina odnosi se na održavanje javnih zelenih površina, pješaćkih staza, košnju trave na javnim površinama Općine Vidovec, nabavu sadnog materijala, kupnju dječjih igrala, kupnju i postavljanje natpisnih tabli i prometne signalizacije , uređenje i održavanje poljskih puteva, postavljanje nadstrešnica na autobusnim stajalištima, postavljanje solarnih autobusnih stanica sa solarnim panelima i solarnim klupama.

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Motorni benzin i gorivo | **8.200,00 kn** |
| Uređenje naselja – sadnice cvijeća | **4.500,00 kn** |
| Uređenje naselja – natpisne table i signalizacija | **9.000,00 kn** |
| Oprema- kupnja dječja igrala – mjesni odbori | **19.250,00 kn** |
| Uređenje i održavanje poljskih putova | **62.500,00 kn** |
| Postavljanje nadstrešnjica na autobusnim stajalištima | **22.250,00 kn** |
| Postavljanje solarnih autobusnih stanica sa solarnim panelima i solarnim klupama | 99.000,00 kn |
| Postavljanje mobilnog reciklažnog dvorišta | **0,00 kn** |
| Strojevi- traktor i priključci | **0,00 kn** |
| **UKUPNO:** | **224.700,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

* *653 Komunalna naknada - Ostali prihodi za posebne namjene (043) 43.500,00 kn*
* *642 Naknada za zadržavanje nezakonito izgrađenih zgrada (011) 19.000,00 kn*
* *633 Pomoći iz proračuna – Opći prihodi i primici (011) 99.000,00 kn*
* *611 Porez i prirez na dohodak- Opći prihodi i primici (011) 63.200,00 kn*

1. **Održavanje objekata kulturne i vjerske važnosti – Aktivnost 1005A100001 i 1006A100001**

Održavanje objekata kulturne i vjerske važnosti odnosi se na uređenje komunalnih objekata na samom objektu, unutar i oko objekta kulturne i vjerske važnosti.

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Rekonstrukcija krovišta etno-kuće u Tužnom (vinski podrum) | **0,00 kn** |
| Obnova kapelice u Zamlači | **0,00 kn** |
| Izmjena krovišta na kapelici u Preknu | 10.850,00 kn |
| Postavljanje nadstrešnice u Preknu | **0,00 kn** |
| **UKUPNO:** | **10.850,00 kn** |

**Za realizaciju ove komunalne djelatnosti planiraju se utrošiti sredstva iz slijedećih izvora:**

* *611 Prihodi od poreza i prireza - Opći prihodi i primici (011) 10.850,00 kn*

**Članak 4.**

Za realizaciju ovog programa planiraju se utrošiti sredstva iz slijedećih izvora:

* *653 Komunalna naknada 420.000,00 kuna*
* *611 Prihodi od poreza i prireza 104.590,00 kuna*
* *642 Spomenička renta 300,00 kuna*
* *642 Naknada za zadržavanje nezakonito izgrađenih zgrada 19.000,00 kuna*
* *633 Pomoći iz proračuna 603.800,00 kuna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UKUPNO 1.147.690,00 kuna**

**Članak 5.**

Ove 2. Izmjene i dopune Programa stupaju na snagu osmog dana od dana objave u „Službenom vjesniku Varaždinske županije”.

KLASA: 402-01/16-01/02

URBROJ: 2186/10-01/1-17-12

Vidovec, 14. prosinca 2017.

Predsjednik Općinskog vijeća Općine Vidovec

Zdravko Pizek